अयोध्या में पत्रकारों से बातचीत करते हुए साध्वी प्राची ने कहा कि रामभक्त जिस दिन अंगड़ाई लेकर खड़ा होगा उस दिन मंदिर का निर्माण हो जाएगा. साध्वी ने कहा कि उनका जीवन राम भगवान को समर्पित है. उन्होंने आगे कहा कि ‘मेरे प्रभु टाट में हैं और ठाठ से नेता एसी में सो रहे हैं. रामभक्तों की सरकार परीक्षा ना ले. वहीं साध्‍वी प्राची ने एससी-एसटी एक्‍ट को लेकर कहा कि सरकार की ओर से इस पर विचार किया जा रहा है. साध्वी ने आगे कहा कि कुछ लोग समाज को तोड़ना चाहते हैं. देश में गलत राजनीति की जा रही है, अगडे़-पिछड़ों को राजनीति का मुद्दा बनाया जा रहा है जो बिल्कुल गलत है. देश में सभी को बराबरी का हक और सम्मान मिलना चाहिए और इसी को लेकर ही यह कानून बनाया गया है.